text: [{"text_idx": "#000000", "text": "Skalt tu\u0301 byggja ella umv\u00e6la hu\u0301s?\nF\u00f8royskt tilfar til b\u00f8rn um umhv\u00f8rvi og burturkast"}, {"text_idx": "#000001", "text": "Skalt tu\u0301 byggja ella umv\u00e6la hu\u0301s?"}, {"text_idx": "#000002", "text": "F\u00f8royskt tilfar til b\u00f8rn um umhv\u00f8rvi og burturkast"}, {"text_idx": "#000003", "text": "Matleivdir innihalda no\u0301gv f\u00f8\u00f0sluevni, eitt nu\u0301 fosfor, og ta\u0301 vit endurvinna matleivdir, halda vit hesum vir\u00f0ismikla tilfeingi i\u0301 ringra\u0301s. Ein ty\u0301dningarmikil partur av matendurvinning er eisini, at vit fa\u0301a eyguni upp fyri matoy\u00f0sli. Matoy\u00f0sl er matur, orka og na\u0301ttu\u0301rutilfeingi, sum kundi veri\u00f0 gagnny\u0301tt, men sum i\u0301 sta\u00f0in fer til spillis. Ta\u00f0 er tyngjandi fyri umhv\u00f8rvi\u00f0 og er eisini oy\u00f0sl av pengum. Fyrsta stig til at fyribyrgja matoy\u00f0sli, er at leggja til merkis, hvat fyri matoy\u00f0sl talan er um, og si\u0301\u00f0an broyta vanar i\u0301 sambandi vi\u00f0 matger\u00f0 og innkeyp."}, {"text_idx": "#000004", "text": "Til endurvinning vi\u00f0 bokashi bru\u0301ka vit ger, sum inniheldur virknar sma\u0301verur (mikroorganismur). Hesar sma\u0301verur seta gongd i\u0301 eina su\u0301rnan av matleivdunum i\u0301 spannini. Su\u0301rnanin ver\u00f0ur gj\u00f8rd i\u0301 einum luftfri\u0301um umhv\u00f8rvi, og ti\u0301 er ty\u0301dningarmiki\u00f0 at loki\u00f0 situr t\u00e6tt a\u0301 spannini. Su\u0301rnan er eitt natu\u0301rligt stig, ta\u0301 i\u00f0 li\u0301vrunni\u00f0 burturkast ver\u00f0ur broti\u00f0 ni\u00f0ur."}, {"text_idx": "#000005", "text": "A\u0301\u00f0urnevndu sma\u0301verur (mikroorganismur) seta fer\u00f0 a\u0301 su\u0301rnanina, og t\u00e6r for\u00f0a eisini fyri, at spannin vi\u00f0 matleivdum fer at lukta rotin. Tilgongdin, har matleivdirnar su\u0301rna i\u0301 sta\u00f0in fyri at rotna, hevur vi\u00f0 s\u00e6r, at st\u00f8rsti parturin av vitaminunum og mineralunum i\u0301 matleivdunum ver\u00f0ur var\u00f0veittur. U\u0301rsliti\u00f0 av bokashi-tilgongdini er fyrstafloks sankut\u00f8\u00f0/bokashi, sum eru ri\u0301k i\u0301 f\u00f8\u00f0sluevnum."}, {"text_idx": "#000006", "text": "Solei\u00f0is kemur tu\u0301 i\u0301 gongd vi\u00f0 matendurvinning vi\u00f0 bokashi:"}, {"text_idx": "#000007", "text": "Savna matleivdir i\u0301 eitt i\u0301lat. Allar matleivdir kunnu latast i\u0301 bokashi-spannina, eisini fiskur og kj\u00f8t.Stroy 40 ml. av ger i\u0301 botnin a\u0301 to\u0301mu bokashi-spannini.Lat matleivdir i\u0301 spannina og try\u0301st saman vi\u00f0 stemplinum.Stroy 40 ml. av ger oman yvir matleivdirnar.Legg loki\u00f0 a\u0301 spannina.Fyll matleivdir i\u0301 spannina eina til tv\u00e6r fer\u00f0ir um dagin, try\u0301st saman og lat ger oman yvir.Tappa bokashi-v\u00e6tu u\u0301r spannini 3. til 5. hv\u00f8nn dag.Ta\u0301 spannin er full, skal hon standa og su\u0301rna i\u0301 14 dagar.Me\u00f0an fyrra spannin su\u0301rnar li\u00f0ugt, byrjar tu\u0301 at fylla matleivdir i\u0301 hina bokashi-spannina."}, {"text_idx": "#000008", "text": "Eisini ber til at lesa meira um bokashi-tilgongdina a\u0301 ella a\u0301 Facebook i\u0301 bo\u0301lkunum \u201cBokashi og Bykompostspanden\u201d og \u201cBokashi sankut\u00f8\u00f0 i\u0301 F\u00f8royum\u201d."}, {"text_idx": "#000010", "text": "Hvussu skal bokashi hagrei\u00f0ast u\u0301ti?"}, {"text_idx": "#000011", "text": "Matleivdirnar gerast ikki til mold i\u0301 spannunum, men skulu eisini hagrei\u00f0ast u\u0301ti. Ta\u00f0 fyrsta tu\u0301 gert, ta\u0301 tu\u0301 skal hagrei\u00f0a bokashi u\u0301ti, er at blanda su\u0301rna\u00f0u matleivdirnar v\u00e6l vi\u00f0 mold."}, {"text_idx": "#000012", "text": "Betri matleivdirnar eru sundurby\u0301ttar og blanda\u00f0ar vi\u00f0 mold, minni lukta t\u00e6r og draga ikki ska\u00f0adjo\u0301r til si\u0301n. Eftir at tu\u0301 hevur blanda\u00f0 matleivdirnar vi\u00f0 mold, leggur tu\u0301 7-10 cm av mold oman yvir (um ta\u00f0 er no\u0301gv rotta i\u0301 \u00f8kinum, legg so 30-40 cm av mold yvir). Bokashi skal nu\u0301 fa\u0301a fri\u00f0, og tu\u0301 skalt ikki saksa i\u0301 ti\u0301 ella venda ti\u0301 eins og i\u0301 einum vanligum komposti."}, {"text_idx": "#000013", "text": "Ta\u00f0 tekur uml. 5 heitar ma\u0301na\u00f0ir a\u0301\u00f0renn bokashi-matleivdirnar ver\u00f0a til mold. Heitari ta\u00f0 er, skjo\u0301tari ver\u00f0a matleivdirnar ni\u00f0urbrotnar til mold. Ta\u0301 hitin fer undir 5\u00b0C fara sma\u0301verurnar i\u0301 dvala, og ta\u0301 ver\u00f0a matleivdirnar ikki ni\u00f0urbrotnar, men so skjo\u0301tt hitin fer upp, fer ni\u00f0urbro\u0301tingin i\u0301 gongd. Fyri at skunda undir ni\u00f0urbro\u0301tingina, skalt tu\u0301 sundurby\u0301ta matleivdirnar og blanda t\u00e6r v\u00e6l vi\u00f0 mold. Va\u0301tar matleivdir gerast fyrst til mold, og ti\u0301 s\u00e6st t.d. egg og avokado i\u0301 langa ti\u0301\u00f0."}, {"text_idx": "#000014", "text": "Su\u0301rna\u00f0u matleivdirnar hava eitt la\u0301gt pH-vir\u00f0i fju\u0301rtan teir fyrstu dagarnar, ta\u00f0 er hagreitt u\u0301ti, men aftana\u0301 tv\u00e6r vikur ber til at planta i\u0301, ho\u0301ast matleivdirnar ikki eru blivnar til mold. Plantur leggja ikki i\u0301, um matleivdirnar ikki eru vor\u00f0nar til mold, men hava bara a\u0301huga i\u0301 at fa\u0301a fatur a\u0301 f\u00f8\u00f0sluevnunum."}, {"text_idx": "#000015", "text": "Ni\u00f0anfyri er n\u00f8kur d\u00f8mi um, hvussu matleivdir kunnu hagrei\u00f0ast u\u0301ti. Meginreglan er alti\u0301\u00f0 hin sama: blanda matleivdirnar v\u00e6l vi\u00f0 mold og legg mold oman yvir."}, {"text_idx": "#000016", "text": "Koyr i\u0301 pottar: Bru\u0301ka gamla urtapottamold at blanda vi\u00f0. Eftir 14 d\u00f8gum er pH-vir\u00f0i\u00f0 i\u0301 bokashi-matleivdunum neutralt, og ta\u0301 ber til at planta i\u0301 ta\u00f0."}, {"text_idx": "#000017", "text": "Ha\u0301be\u00f0: Orkar tu\u0301 ikki at taka b\u00f8kkarnar upp, legg so avi\u0301spappi\u0301r/fipurdu\u0301k a\u0301 grasi\u00f0. Eftir 14 d\u00f8gum er pH-vir\u00f0i\u00f0 i\u0301 bokashi-matleivdinum neutralt, og ta\u0301 ber til at planta i\u0301 ta\u00f0. Les meira um bokashi i\u0301 pallerammum her."}, {"text_idx": "#000018", "text": "Grava ni\u00f0ur: Um tu\u0301 gravar ni\u00f0ur vi\u00f0 tr\u00f8/runnar, halt fra\u0301st\u00f8\u00f0u a\u0301 20 cm, ti\u0301 at matleivdirnar eru sera su\u0301rar fyrstu 14 dagarnar."}, {"text_idx": "#000019", "text": "Moldframlei\u00f0sla: Velur tu\u0301 at gera eina moldframlei\u00f0slu, letur tu\u0301 a\u00f0ruhv\u00f8rja fer\u00f0 su\u0301rna\u00f0ar matleivdir og mold i\u0301 ein kassa (Lagk\u00f8kuprinsippi\u00f0: bokashi \u2013 mold \u2013 bokashi). Til moldframlei\u00f0slu kanst tu\u0301 ny\u0301ta kompostkassa, pallerammu ella a\u00f0rar kassar. Ta\u00f0 tekur uml. 5 heitar ma\u0301na\u00f0ir, a\u0301\u00f0renn matleivdirnar eru vor\u00f0nar til mold. Moldin kann ny\u0301tast at leggja undir runnar, i\u0301 urtapottar, til framlei\u00f0slu av meira bokashi o.s.fr. Les meira um, hvussu tu\u0301 gert eitt moldvirki (jordfabrik) her. Moldvirki (jordfabrik) i\u0301 sto\u0301rum kompostkassa:"}, {"text_idx": "#000020", "text": "Moldvirki (jordfabrik) i\u0301 li\u0301tlum kompostkassum:"}, {"text_idx": "#000022", "text": "Heilsufr\u00f8\u00f0iliga Starvsstovan hevur lagt kunning um sankut\u00f8\u00f0 u\u0301t a\u0301 heimasi\u0301\u00f0una, har m.a. ver\u00f0ur vi\u0301st til hesar treytir:"}, {"text_idx": "#000023", "text": "K\u00f8ks- og matleivdir skulu vera blivin til sankut\u00f8\u00f0, a\u0301\u00f0renn tey ver\u00f0a bru\u0301kt. Sankut\u00f8\u00f0 mugu ikki bru\u0301kast har samband er vi\u00f0 hu\u0301sdjo\u0301r, tvs. h\u00f8sn, g\u00e6s, sey\u00f0, heimalomb o.s.fr.Sankut\u00f8\u00f0 mugu ikki bru\u0301kast a\u0301 landbu\u0301na\u00f0arj\u00f8r\u00f0."}, {"text_idx": "#000024", "text": "Hesar treytir eru fyri at fyribyrgja smittuspja\u00f0ing fra\u0301 k\u00f8ks- og matleivdum u\u0301r djo\u0301rum til hu\u0301sdjo\u0301r."}]